**Gyermekgyógyász szakorvosképzés – jó gyakorlatok**

**Célja**, hogy megismerjük a hazai/külföldi gyermekellátó intézményekben zajló, a gyermekgyógyász rezidenseket és szakorvosjelölteket érintő jó gyakorlatokat.

**Módja**: jó gyakorlatonként egy-egy egyoldalas összefoglaló.

**Az összefoglaló felépítése:**

Jó gyakorlat címe:

Helyszíne: Beküldő neve: (dátuma)

Mióta alkalmazzuk:

Jó gyakorlat leírása: rövid, 5-10 mondatos leírás.

Rövid értékelés: kitérve a megvalósítás nehézségeire, a jó gyakorlatok hatására, a szakorvosjelöltek visszajelzésére. Pozitívumok és lehetséges negatívumok.

Kérem, küldjétek a max egyoldalas összefoglalókat a fog.andras@gmail.com címre. Terveink szerint a gyűjteményt az MGyT honlapjának szakmai oldalán megjelentetjük és folyamatosan frissítjük.

Akkor is küldjétek el a jó gyakorlatot, ha más intézmény már küldött nagyon hasonlót!

**Alább egy példa:**

**Jó gyakorlat címe: Reggeli 3percesek**

**Helyszíne**: Bethesda Gyermekkórház **Beküldte**: Fogarasi András (2020. október)

**Mióta alkalmazzuk**: kb. 2005

**Jó gyakorlat leírása 5-10 mondatban**: Kórházunkban minden hétköznap reggel 8.15-kor tartjuk az ügyelet átadó megbeszéléseket, melyen a kórházi orvosok kb. háromnegyede vesz részt. A 10-15 perces megbeszélés végén egy adott osztály képviselője 3 percben beszámol egy általa olvasott cikkről, kutatásról, érdekes betegéről, bármilyen gyermekgyógyászati újdonságról. A végén lehet kérdéseket feltenni. Maximum 3 diát is lehet vetíteni a 3perces mellé, de ez egyáltalán nem elvárás.

A 3perceseket szeptember 1 és június 30 között, keddtől péntekig tartjuk meg (hétfőn nem, mert olyankor elhúzódik a megbeszélés a hétvégi összefoglalók miatt). A beosztást félévente készíti el a tudományos igazgató és juttatja el az osztályvezetőknek. Egy-egy osztályra az orvosok számának arányában kerül sor (nagyobb létszámú osztályok sűrűbben szerepelnek). A 3perceseket rezidenstől professzorig bárki tarthatja. Fontos az időtartás és olyan téma választása, ami lehetőség szerint a legkülönbözőbb szakterületek képviselőit érdekelheti.

**Rövid értékelés**:

**Pozitívumok**: Kb. 15 éve tartjuk, kb 80%-os megbízhatósággal. Többnyire érdekes esetek/témák kerülnek ismertetésre.

**Kerülendő negatívumok**: Ritkán nem megy a 3perces időtartás, ilyenkor jelzünk az előadónak. Kerülni kell a szűk, nem mindenki számára követhető témákat.